BA กูรูชี้ Turnaround ชัดเจนในปีนี้แนะนำซื้อราคาพื้นฐาน 27.50 บาท
BA กูรูชี้ Turnaround ชัดเจนในปีนี้ มองได้รับประโยชน์จากต้นทุนเกี่ยวกับน้ำมันที่ทรงตัวอยู่ในระดับต่ำ เราคาดการณ์อัตราการเติบโตของกำไรสุทธิก้าวกระโดดปีนี้ +376% ปีหน้า +60% เทียบ เทียบช่วงเดียวกันของปีก่อนเพราะได้ขยายกำลังความสามารถในการให้บริการ
18 มิ.ย. 2558

บล.ดีบีเอสฯ ระบุในบทวิเคราะห์วันนี้ (18 มิ.ย. 58) ว่า  บริษัท การบินกรุงเทพ จำกัด (มหาชน)หรือ BA รายงานกำไร ไตรมาส1/58 ออกมายอดเยี่ยม โดยเติบโตเป็นเท่าตัวจาก เทียบช่วงเดียวกันของปีก่อนหรือ 1,070 ล้านบาท แรงผลักดันมาจาก รายได้ที่เพิ่มขึ้น 9.7% เทียบช่วงเดียวกันของปีก่อนเป็น 6,483 ล้านบาท Load Factor ที่สูงขึ้น 2.6 ppt เป็น 71.9% และต้นทุนน้ำมันที่ลดลง 16.3% เทียบช่วงเดียวกันของปีก่อนเป็นประมาณ 112.5 ต่อบาร์เรลล์ นั่นคือกำไร EBIT ได้เพิ่มขึ้นถึง 71% เทียบช่วงเดียวกันของปีก่อนเป็น 1,225 ล้านบาท แต่ปกติแล้วไตรมาส 1 จะมีผลการดำเนินงานดีสุดในรอบปีเพราะเป็น High Season ของธุรกิจท่องเที่ยว โดยกำไรไตรมาส1/58 เป็นสัดส่วนถึง 50% จากประมาณการทั้งปี 58 
แม้ไตรมาส 2/58 จะเข้าสู่ Low Season แต่ก็คาดว่าจะยังสดใสมากเทียบปีก่อน เมื่อพิจารณาจากการเมืองไทยที่สงบลงและจำนวนนักท่องเที่ยวต่างชาติที่เติบโตแข็งแกร่งกว่า 20% เทียบช่วงเดียวกันของปีก่อนในไตรมาส 2/58
อีกทั้งบริษัทได้รับประโยชน์จากต้นทุนเกี่ยวกับน้ำมันที่ทรงตัวอยู่ในระดับต่ำ เราคาดการณ์อัตราการเติบโตของกำไรสุทธิก้าวกระโดดปีนี้ +376% ปีหน้า +60% เทียบ เทียบช่วงเดียวกันของปีก่อนเพราะได้ขยายกำลังความสามารถในการให้บริการ โดยในปี 57 ที่ผ่านมากำลังความสามารถบริการเพิ่ม 39% ส่วนปี 58 เพิ่มอีก 15% ประกอบกับต้นทุนน้ำมันที่ลดลงก็เป็นปัจจัยหนุนที่สำคัญด้วย
แนะนำซื้อ ให้ราคาพื้นฐาน 27.50 บาท ซึ่งประเมินด้วย SOTP โดยนำ BDMS และ SPF มารวมไว้ในราคาพื้นฐานด้วยขณะเดียวกันจะTurnaroundชัดเจนในปีนี้